আমিশ থিতিয়ে যাওয়া পুরানের কাহিনিগুলো নিয়ে শুরু করেন নতুন করে জারণের কাজ। নতুন করে আবিস্কারের আনন্দে একের পর এক কাহিনি প্রকাশিত হতে থাকে। জানা না জানা একের পর অনুষঙ্গ গল্পের রসে চুবিয়ে পাঠকের প্লেটে সাজিয়ে দেওয়ার আনন্দ উপভোগ করতে থাকেন আমিশ। সমালোচনাও শুনেছেন অনেক। কারণ পুরানের মান্যতা নিয়েই নানা মুনির নানা মত। বলছিলেন সব সমালোচনায় কান দেন না এই আই আই এম কলকাতার প্রাক্তনী। তিনি শুধু গঠনমূলক সমালোচনাকেই আমল দেন। কারণ তিনি মনে করেন এই ধরণের গঠনমূলক সমালোচনা তাঁকে সমৃদ্ধ করে। তিনি নতুন করে আরও জানার চেষ্টা করেন।